**Turvehoito** on hoitokeino, jossa käytetään turvetta kehon rentouttamiseen ja puhdistamiseen.

Suomalainen hoitoturve on peräisin suoalueilta. Turve nostetaan 2–4 metrin syvyydestä, jossa siihen on vuosituhansien aikana kerääntynyt erilaisia bioaktiivisia aineita kuten humus- ja humiinihappoja. Hoidon yhteydessä nämä hapot imeytyvät ihmisen soluihin.*lähde?* Turve sisältää lisäksi runsaasti erilaisia mineraaleja, kuten magnesiumia, sinkkiä ja kuparia.*lähde?* Turvehoito vilkastuttaa aineenvaihduntaa, jolloin kehosta poistuu runsaasti nesteitä ja kuona-aineita.*lähde?* Turvehoidon vaikutus perustuukin pitkälti elimistön vastustuskyvyn paranemiseen ja aineenvaihdunnan tehostumiseen.*lähde?*

Käytettävä turve on yksinomaan luonnontuote. Siihen ei lisätä muita lisäaineita kuin vettä. Vettä lisätään hoitotilanteessa esimerkiksi sumutinpulloa käyttämällä, jotta turve olisi helpommin levitettävissä. Lämpö edistää turpeen vaikutusta, minkä vuoksi saunoja ja kylpyjä pidetään ihanteellisena paikkoina turvehoidoille.*lähde?*

Turpeen ei ole todettu aiheuttavan allergioita.

Erilaiset hoitomuodot
---------------------

### Turvesauna

Turve levitetään kostealle iholle ja sen annetaan vaikuttaa noin puoli tuntia saunan lämmössä. Lämpötilan ei kuitenkaan tulisi olla yli 60 astetta. Turve pidetään kosteana esimerkiksi sumuttimen avulla. Hoidon aikana tulisi juoda runsaasti vettä, sillä se vilkastuttaa aineenvaihduntaa. Lopuksi turve huuhdellaan pois puhtaalla vedellä.

### Turvekylpy

Ammeeseen sekoitetaan 2–3 kg turvetta. Vaihtoehtoisesti turve voidaan levittää suoraan iholle, jolloin annetaan vaikuttaa noin viisi minuuttia. Kylvyn annetaan vaikuttaa noin puoli tuntia.

### Kehonaamio

Huoneenlämpöinen turveseos levitetään iholle ja kääritään muovikalvolla ja huovalla. Hoito on tehokas muun muassa lihasjännitys poistamiseen.

### Kasvonaamio

Turve levitetään puhdistetulle iholle ja sen annetaan vaikuttaa noin 20 minuuttia. Turve poistaa kasvoista ylimääräistä nestettä. Se onkin tehokas myös rasittuneille ja turvonneille silmille hauteena käytettynä. Kasvojen päälle asetettu lämmin pyyhe tehostaa vaikutusta. Erityisen hyvin turvenaamio sopii rasvaiselle iholle. Naamiota voidaan käyttää 1–2 kertaa viikossa.

### Paikallishoidot

Paikallisesti voidaan hoitaa muun muassa niskaa, hartioita, jalkoja. Turve levitetään Hoidettavaan kohtaan, minkä jälkeen alue peitetään muovikelmulla sekä pyyhkeellä. Tämä hoitomuoto on mahdollinen myös sydän- ja verisuonitauteja sairastaville. Paikallishoito sopii erityisesti reumasärkyjen, urheiluvammojen ja ihon hoitoon.

### Käsi- ja jalkahoidot

Kädet tai jalat sivellään turpeella, kääritään muoviin ja upotetaan lämpimään veteen 20-40 minuutiksi. Hoito vilkastuttaa ääreisverenkiertoa ja voi auttaa esimerkiksi erilaisiin ihottumiin.

Turvehoitoa rajoittavat tekijät
-------------------------------

* Kaikki akuutit tulehdukset tautien akuutissa vaiheessa
* Infektiotaudit
* Kasvaimet, sekä hyvä –että pahalaatuiset
* Huono yleiskunto ja kaikkien elinten vajaatoiminta
* Erilaiset veritaudit
* Liian korkea verenpaine
* Vakavat sydäntaudit
* Korkea kuume
* Raskaus
* Epäselvät diagnoosit

Lähteet
-------

1. ↑  Turvehoito | Peatcare *PeatCare*. Viitattu 9.8.2018.
2. 1 2  Hieronta-Spa Hoitola Marel (Arkistoitu – Internet Archive)